《以花枝好处安详折酒盏满时撋就持为韵赠徐了》
宋代·陈文蔚

春来凡草木，开处总成花。
东皇本无心，世人徒尔夸。
我爱花中王，矫矫出群姿。
非不爱桃李，桃李多繁枝。
寄主折花人，半开化正好。
折到离披时，翻成被花恼。
共纱在色香，他在精神处。
不惯识花人，未肯轻分付。
一放无风雨，花枝报平安。
白花须惜枝，容易莫伤残。
兰薰可以佩，幽人撷其芳。
红紫时所竞，安得细推详。
白面谁家郎，逢花便攀拍。
言会折花枝，折花人更别。
曲蘖有工夫，气味独醇厚。
欲酿胸中春，岂可樽无酒。
座上尝春风，客来同把盏。
妙处我独知，醺然面生暖。
浅深存斟酌，杯行不须满。
即满须持之，不持惧招损。
香液喷瓮面，红光浮满卮。
此为最佳处，亦是极难时。
杯深不可把，俯身为渠撋。
淋浪莫沾衣，操纵得其权。
有客太诗狂，斗酒约相就。
那识半醺时，春风满怀袖。
我有酒一壶，酝酿颇得宜。
饮这痊沈痾，赠子聊以持。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。